Фукъаре бири ёл устюнде хангъа раст келе къала Be 
ондан сорай: 
— Ханнынъ сарайына къайсы ёлдан кетиле? En 
узакъмы? — дей. 

Хан меракълана ве: 
— Ханнынъ сарайы санъа не керек олды? — деп, сорай. 
— Ханны кореджек олам. 
— Я! Оны корип не япаджакъсынъ? 
— Борджкъа пара истейджегим. 
— Чокъмы? 
— Олгъаны-оладжагъы он бинъ алтын. 
— Он бинъ? Э-ей! Я бермесе? 
— Бинъге тюшерим. 
— Бинъ де чокъ десе? 
— Айса юзь олсун, дерим. 
— Я, барып, юзь алтын да бермесе? 
— Бермесе, бермез даа. He япаджакъсынъ 
онъа? Олмаса... 
«Атлангъан къара эшегим дёрт 
баджагъынен бир кереден 
апайынъньнъ бала ятагъына далсын»! 
деп де, айланыр, юре беририм. 
— Джесаретинъ етмез, япамазсынъ! 
— Япарым. 
Хан, фукъаренинъ бу джевабына 
ачувлана да, огюни алмакъ ичюн, 
шу саат бир айнеджилик тюшюне. 
Джан сакъларларындан бирине, 
яваштан, фукъарени сарайгъа 
озгъармасыны эмир эте де, озю 
кестирмеден джюирюгини эвине 
джельдирте. 


Пома] 


Фукъарени ханнынъ хатынъа алып келелер. Хан 
тахтагъа минген. Къашлары чатыкъ, козю ачувлы, юзю 
серт. Хан сорай: 

— Кимсинъ я сен? — дей. 
Фукъаре, озюни аджеми косьтерип, ханны 

танымагъакдан ола. 
— Ким олгъанымы тек бир рахметли анам биле эди 
амма, о заваллы да мен ахмакъкъа буны анълатыр- 
анълатмаз, джан берди, — деп, джеваплана. 
— Манъа не ишнен кельдинъ? 
— Борджкъа пара истейджек олам. 
— Чокъмы? 
— Ёкъ, олгьаны-оладжагъы он бинъ алтын! 
— Он бинъ? Э-ей! Меним о къадар парам ёкъ! 
— Мен бинъге де къаиль олурым! 
— Амма мен бинъни де берамам! 
— Айса юзь алтын олсун! 
— Юзю де ёкъ. 
— Ёкъ, дейсиз, э? Олмаса, олмаз даа. 
Чаре не? Лякин эр алда, бильмиш 
олунъыз, ханым султаным, меним 
къара эшегим сарайынъыз алдыңда, 
дёрт баджагынен бир кереден бала 
ятакъкъа далайым, деп тура. 

Бойлеликнен усуллы, акъыллы 
фукъаре, дегенини этиб, сёзюнинъ 
саиби олуб чыкъкъан. Лякин шу 
фукъареге бир иш кесейим деп тахтын 
минген хангъа, ачувыны юттип, 
богъулмакъдан башкъа ич бир чаре 
къалмагъан. 


ручные 


Puqare biri yol üstünde hanga rast kele qala ve ondan 
soray: 
— Hannıfğ sarayma qaysı yoldan ketile? Yol uzaqmı? — 
dey. 

Han meraqlana ve: 
— Hannıfğ sarayı saña ne kerek oldı? — dep, soray. 
— Hann körecek olam. 
— Ya! Om körip ne yapacaqsın? 
— Borcqa para isteycegim. 
— Çoqmı? 

“ — Olğanı-olacağı on bif altın. 

— On bin? E-yeyl Ya bermese? 
— Binge tüşerim. 
— Bin de çoq dese? 
— AySa yuz olsun, derim. 
— Ya, barip, yüz altın da bermese? 
— Bermese, bermez daa. Ne yapacaqsin 
ona? Olmasa... 
"Atlanğan qara eşegim dört 
bacagmen bir kereden 
apayınnn bala yatagma dalsın"! 
dep de, aylanır, yüre beririm. 
— Cesaretiñ yetmez, yapamazsıfl 
— Yaparm. 
Han, fuqarenif bu cevabına 
açuvlana da, ögüni almaq içün, 
şu saat bir aynecilik tüşüne. 
Can saqlarlarından birine, 
yavaştan, fuqareni sarayğa 
ozğarmasın emir ete de, özü 
kestirmeden cüyrügini evine 
celdirte. 


755. 


Fugareni hannın hatma alıp keleler. Han tahtaga 

mingen. Qaşları çatıq, közü acuvh, yüzü sert. Han soray: 
— Kimsiñ ya sen? — dey. 
Ридаге, özüni acemi kösterip, hanm tanımağakdan ola. 
— Kim olğanım tek bir rahmetli anam bile edi amma, o 
zavalh da men ahmaqqa bum añlatir-añlatmaz, can berdi, 
— dep, cevaplana. 
— Maña ne işnen keldiñ? 
— Borcqa para isteycek olam. 
— Çoqmı? 
— Yoq, ölganı-olacağı on bin altınl 
— On bin? E-yeyl Menim o qadar param yoq! 
— Men biñge de qail olurım! 
— Amma men bifni de beramaml 
— Aysa yüz altin olsunl 
— Yüzü de yoq. 
— Yoq, deysiz, e? Olmasa, olmaz daa. 
Çare ne? Lakin er alda, bilmiş 
oluñ1z, hanım sultanım, menim 
qara eşegim sarayınız aldında, 
dört bacagınen bir kereden bala 
yataqqa dalaym, dep tura. 

Böyleliknen usulh, аф 
fuqare, degenini etib, sözünin 
saibi olub çıqqan. Lökin şu 
fuqarege bir iş keseyim dep tahtına 
mingen hanğa, acuvim yuttip, 
boğulmaqdan başqa iç bir çare 
qalmağan. 


ручные 


